کیفی سنبھلی

ڈاکٹر کیفی سنبھلی بھارت سے تعلق رکھنے والے شاعر، مرثیہ نگار، افسانہ نگار اور نثر نگار ہیں۔

 حالاتِ زندگی 
کیفی سنبھلی کا اصل نام اقبال قاسم ہے۔ والد کا نام سید محمد عابس تھا۔ کیفی سنبھلی 30 جون 1960 میں سنبھل کی نوریوں سرائے میں پیدا ہوئے۔ گھر کا ماحول روایتی طور پر مذہبی اور تعلیمی تھا اس لیے بچپن سے ہی پڑھنے لکھنے کے شوقین رہے۔ حالانکہ ان کے خاندان میں کوئی صاحبِ قلم نہیں گذرا، لیکن کیفی سنبھلی کے مزاج میں بچپن سے ہی ادب رچا بسا ہوا تھا یہی سبب ہے کہ محض بارہ برس کی عمر میں ہی شعر گوئی کرنے لگے تھے۔ دورانِ تعلیم سخن گوئی کا ذوق پروان چڑھتا رہا۔ اردو ادب کے اسی ذوق نے اردو میں ایم اے کرنے پر مجبور کیا۔ کیفی سنبھلی اردو کے منفرد لب و لہجہ کے شاعر جون ایلیا پر ڈاکٹریٹ کر چکے ہیں۔ انھوں نے 2014 میں جون ایلیا کی حیات اور شاعری کے عنوان سے تحقیقی مقالہ تحریر کیا۔ انھیں اس مقالہ کی بنیاد پر 2017 میں ڈاکٹریٹ کی ڈگری تفویض ہوئی۔ کیفی سنبھلی نے پروفسر عابد حیدری کی نگرانی میں اپنا تحقیقی مقالہ تحریر کیا۔
انھوں نے نجی سیکٹر کے پرتھما بینک میں ملازمت کی۔ اردو کے اکثر مشاہیر قلمکاروں کی طرح کیفی سنبھلی کے شوق اور پیشے میں باہم کوئی ہم آہنگی نہیں تھی۔ کہاں بینک کا حساب کتاب اور پیسوں کے لین دین کی ملازمت اور کہاں سخن گوئی۔ لیکن کیفی سنبھلی کی مشق سخن اس بے رس ملازمت کو بھی رنگین بناتی رہی۔ اسسٹنٹ منیجر کی پوسٹ سے ریٹائر ہو کر اب وہ مکمل طور سے تصنیف و تالیف اور مشق سخن میں مصروف ہیں۔

 ادبی سفر 
شاعری میں کیفی سنبھلی کے استاد معجز سنبھلی ہیں۔ کیفی سنبھلی نثر اور نظم کے میدانوں کے شہسوار ہیں۔ ان کی متعدد کتابیں شائع ہو کر اردو کے باذوق قارئین کی داد و تحسین حاصل کر چکی ہیں۔ ڈاکٹر کیفی سنبھلی خود تو اردو ادب کی خدمت انجام دے ہی رہے ہیں انھوں نے مستقبل میں اردو [[شعر][ و ادب کی خدمت کا بندوبست اپنے فرزند امیر امام کی شکل میں کر دیا ہے۔

سخن گوئی کے ابتدائی دور میں ہی کیفی سنبھلی کو شاعر معجز بیان معجز سنبھلی کی رہنمائی حاصل ہو گئی تھی، جس کی وجہ سے کیفی سنبھلی کا فن نکھرتا چلا گیا۔ ان کی طبیعت کی جولانی کو دیکھتے ہوئے معجز سنبھلی نے ان پر خاص توجہ دینا شروع کی اور فن شاعری کی باریکیوں سے آگاہ کیا۔ رفتہ رفتہ کیفی سنبھلی 'معجز سنبھلی: کے چہیتے شاگرد بن گئے۔ جہاں تک شعر گوئی کا سوال ہے تو کیفی سنبھلی نے بیشتر اصناف سخن میں طبع آزمائی کی ہے۔ انھوں نے غزل، نظم، سلام، منقبت، قطعہ، رباعی ور مرثیہ جیسی اصناف میں اپنے قلم اور تخیل کے جوہر دکھائے ہیں۔ ان کی غزلیہ شاعری کے چار مجموعے 'زرد موسم'، 'حرف پریشاں'، 'انتقام' اور 'پاسنگ' شائع ہو کر مقبولیت عوام حاصل کر چکے ہیں۔ جبکہ مدحیہ قطعات کا ایک مجموعہ 'نذر اہل بیت' سلاموں کے تین مجموعے 'اجر رسالت'، 'آب گریہ' اور 'زنبیل' اور 'پل صراط' کے عنوان سے منقبتوں کے مجموعہ۔ دو مراثی 'کربلا' اور'مملکت صبر' شائع ہو کر کیفی سنبھلی کو ایک معتبر مرثیہ گو شاعر کی صف میں شامل کر چکے ہیں۔ ان کے مراثی کا ایک اور مجموعہ 'مشکیزہ' بھی شائع ہو چکا ہے۔ اس مجموعے میں سات مراثی ہیں۔ 'فلسفہ عشق'، 'بغض و حسد'، 'اشک عزا'، 'روشنی'، 'کونو مع الصادقین'، 'معراج فکر' اور 'کربلا'۔ مرثیہ 'کربلا' الگ سے بھی کتاب کی شکل میں سامنے آچکا ہے۔ اس طرح کیفی سنبھلی اب تک مختلف عنوانات کے تحت آٹھ، مراثی نظم کر چکے ہیں۔

کیفی سنبھلی نثر میں بھی زور قلم کے جوہر دکھاتے رہتے ہیں۔ انھوں نے مختف موضوعات پر درجنوں مضامین سپرد قرطاس کیے ہیں جو مختلف اخبارات اور رسائل میں شائع ہو چکے ہیں۔ کیفی سنبھلی افسانہ نگاری بھی کرتے ہیں ان کے کئی افسانے انقلاب اخبار اور اودھ نامہ میں شائع ہو کر مقبولیت حاصل کر چکے ہیں۔ کیفی سنبھلی اپنے مضامین اور افسانوں کا مجموعہ بھی شائع کرنے کا ارادہ رکھتے ہیں۔ جہاں تک کیفی سنبھلی کی مدحیہ اور رثائی شاعری کا تعلق ہے وہ محمد(صلی اللّٰہ علیہ وآلہ وسلّم) اور آل محمد کی مدح و ثنا اور مصائب کے نئے نئے گوشے اور زاویہ نظم کرتے ہیں۔ سادہ اور با محاورہ زبان ان کے اسلوب بیان کا خاص وصف ہے۔ کیفی سنبھلی کے نظم کردہ مدح اور منقبت کے کچھ اشعار تو بہت مقبول ہوئے۔
کیفی سنبھلی ایک دور میں مدح و ثنا کی محفلوں اور مشاعروں کے مقبول شاعر تھے لیکن رفتہ رفتہ وہ گوشہ نشین ہوتے چلے گئے۔ معاصرانہ چپقلشوں اور نکتہ چینیوں سے کیفی سنبھلی بہت دل برداشتہ رہے۔

 تصانیف 
غزلیہ شاعری کے مجموعے:
 زرد موسم
 حرفِ پریشاں''
 انتقام پاسنگمدحیہ قطعات کا مجموعہ:
 نذر اہلِ بیتسلاموں کے مجموعے:
 اجر رسالت آب گریہ زنبیلمنقبتوں کا مجموعہ:
 پل صراطمراثی:
 کربلا مملکت صبر مشکیزہ کربلا نمونۂ کلام 

چاروں طرف سے گھیرے ہوئے تھی گلوں کی بھیڑ

خنجر پہ ایسا وقت ابھی تک پڑا نہ تھا

.....

کرب و بلا سے آتے ہو جبریل یہ بتاؤ

پیروں تلے زمین تھی یا آسمان تھا

.....

یوسف دوبارہ مصر میں بکنے نہ آئیو

جھولی میں اب فقیر کی اشک عزا بھی ہے

.....

جنگ جیتا ہوا ہے تو تو یزید

نیند کیوں رات بھر نہیں آتی

.....

پیاسا نہ رکھ سکے گا سکینہ کو اب یزید

اشکوں کا مانسون اٹھا کربلا کے بعدقطعہرب سے بولے یہ حضرت یوسف

یہ کرم مجھ پہ بھی کیا ہوتا

اتنے بھائی دیے نہ ہوتے مجھے

ایک عباس دے دیا ہوتارباعیویران سی آنکھیں ذرا پرنم کرلوں

زخموں کے لیے سوئی کو مرہم کرلوں

پھر ہاتھ بڑے شوق سے کر لینا قلم

رک جاؤ ذرا شبیر کا ماتم کرلوں

 ناقدین کی آراء جمال عباس فہمی: جہاں تک غزل کا تعلق ہے کیفی سنبھلی''' روایتی عشقیہ مضامین اور محبوب کے لب و رخسار کی باتیں کرنے والے شاعر نہیں ہیں۔ روایتی محبوب اور عاشق ان کی شاعری سے ندارد ہیں وہ انسان کی مختلف ذہنی، مزاجی اور جذباتی کیفیات کو بڑی خوبی کے ساتھ نظم کرتے ہیں۔ البتہ کربلائیت کو برتنا کیفی سنبھلی خوب جانتے ہیں۔ کربلائی استعارے، تشبیہات، کنایات اور تلمیحات کا استعمال ان کے اشعار میں جابجا اور موثر انداز میں ملتا ہے۔

 حوالہ جات